經數:一七三六

經名:大方廣佛華嚴經隨疏演義□卷第五十八

頁數:四六一

上      欄

化土. 皆悉具矣. 疏一同體淨有二意. 初明

報應淨土. 皆以法性土而爲其體. 卽事理

無□. 1二故令一多2下. 由相卽性. 以性融

相. 令報應等及染淨土互相卽入. 3疏卽自

在淨4者. 淨土略有二種. 一者相淨. 卽第三

淨. 二自在淨. 卽是今文. 如摩尼下喩自在

相. 隨機現故. 如身子螺□各見不同. 而言

普皆淸淨者. 就佛言之. 無不淨也. 故淨

名云. 我此土淨而汝不見. 卽以自在圓通

而爲淨也. 如第八地. 5疏受用香飯下引淨

名. 證身諸惑滅. 證離過斷德入正位等. 證

成行德. 等者等於淨名餘經. 前敎體中已

明. 至法界品更顯. 疏具德人居者. 亦名人

寶莊嚴. 亦同淨名不諂衆生來生其國等.

因淨如世界品. 疏一所生果者. 卽生因招臨

機示現. 卽依因招卽後智通慧. 故論結云顯

智神力等故. 第八願疏一福善同集者. 善根

是福無有怨嫉. 卽心同6相. 智觀齊均7無二

如故. 同三諦故疏隨意現身者. 通他受用

及變化也. 疏不由他下. 然經云任其自心.

能知一切如來境界卽是證道. 威力智慧是

菩薩敎道. 此就能知. 若約所知. 威力是佛

敎道之用. 智慧是佛證道之德. 就菩薩中證

知佛境. 境卽眞如是所知境. 8威力智慧是

佛所有爲分齊境. 第九願疏先總明下. 然釋

乘不退輪9有二義. 前義三業不空是輪之

用. 後義三業不空是輪之體. 疏實則互有者.

謂見身亦得實智及斷惑. 聞聲必定斷惑.

信意決定得智. 疏一種種苦者. 藥王樹枝葉

中      欄

華果. 各除病故. 疏論主對前下卽疏別意. 於

中光出論意. 言對前安樂者. 卽佛地論中

利樂之文. 總有四對. 如光明覺品. 此中用

斷惡爲利益. 進善爲安樂. 然前之作業. 就

行體立名三業所爲故. 取其成益乃是安

樂. 今此卽就行益立名. 10從實11則下正顯

疏意. 意云. 前之三業通12有利益安樂. 故今

二喩各喩一. 能藥能治病故喩捨惡等. 卽

利益也. 寶滿人意故喩進善等. 卽安樂也.

故上所喩三業之中. 影略已顯利益安樂. 生

信決定卽是進善. 永離煩惱卽是除惡. 釋

云. 互通三皆兼二. 第十願疏今初菩提13亦

是總相者. 此有三對. 前約自他. 對14論乘

運故. 二者體用. 故云菩提體菩提作業. 三

者總別. 別依於總. 總攝別故. 方順經宗.

15言眞則稱性者. 約體用二利. 此唯是自利

之體. 但有此句. 謂若有妄念. 16則身智有分

有在不在. 今妄盡17稱眞故無在無不在. 云

於一切處而得菩提. 若依總別. 總旣含別.

故有下句應則隨機感而卽形. 故無不在.

廣如出現菩提章說. 疏示正覺業者. 揀上眞

成而卽體之應故一多自在. 此別示菩提

而具八相. 二三四業. 皆轉法輪. 相而初一說

實通於諸乘. 二唯說一實. 三一音隨類頓

具諸法. 故論云種種. 疏說實諦業下四諦之

義. 如其本品. 上心佛智. 亦說知斷證修. 故

知爲通不可局小. 疏論經具之者. 彼經云

現諸佛境界大神通智力是也. 今經神通屬

下. 故亦義兼疏以神通力念念成佛. 猶屬

下      欄

前業. 此爲說法所依之身. 故擧之耳. 疏以

佛生處18必非五難者. 必非三塗北洲長壽

故. 前後雖是約時. 亦約必無餘二容有

非是處故言彼彼勝處者除難處竟於三

洲中唯取閻色. 閻色爲勝 . 堪受化故. 百億

非一故云彼彼. 疏以一極19無二之菩提者.

三者正也. 菩提云覺也. 此是能證其一極無

二釋經一字揀異二乘. 故名爲一. 揀異菩

薩故復云極. 出現品菩提章云. 菩薩應如

是知. 成等正覺同於菩提. 一相無相. 復云.

菩提無相無非相. 無一無種種. 所以疏云

一極之菩提. 疏契差別20之性淨涅槃者. 性

淨涅槃卽是所證. 二無我理本寂滅. 故名爲

涅槃. 言差別者. 釋經一切法界. 謂卽是差

別. 而性淨故. 經云卽涅槃相. 卽相之性方

爲淨性. 契通能所. 能所契合21眞菩提故. 言

則不復更滅者. 暗引淨名彌勒章中證成上

22義. 彼經云. 一切衆生卽涅槃相. 不復更滅.

在義可知. 出現品中更當廣說. 上卽是證.

23疏說此證下□上釋敎化24義. 唯將佛所

25證法敎化. 亦同法華佛自住大乘. 如其所

得法. 定慧力莊嚴. 以此度衆生也. 卽佛敎

證. 疏四. 以一音下此業一音頓演. 故名種

種. 一音之義前疏已明. 下復廣說. 言稱機故

者. 釋經令歡喜言稱機故喜. 疏不斷佛種

業者. 化化不絶故. 此業廣如出現涅槃章.

26明疏法輪復住業者. 疏文有三. 初正釋經.

27二前卽下雙結五六. 三對實下釋名. 今初.

大智慧卽唯一事實者. 法華經云. 究竟至於

經數:一七三六

經名:大方廣佛華嚴經隨疏演義□卷第五十八

頁數:四六二

上      欄

一切地智. 又云. 唯此一事實. 餘二則非眞.

言卽是佛智者出體. 經云. 說佛智慧故諸

佛出於世. 能生下釋智地義. 地有二義. 一

者能生. 於一佛乘分別說三故. 二者終. 歸

究竟至於一切智地故. 開示衆生如來知

見. 故曰同歸. 卽法華方便品. 初諸佛智慧甚

深無量. 疏而智慧門下卽是法華. 其智慧門

難解難入. 又彼經云. 舍利弗. 諸佛隨宜說法

意趣難解. 所以者何. 我以無數方便種種因

緣譬喩言詞. 演說諸法. 卽隨機無量也. 廣

如法華開示悟入之文. 疏前卽涅槃下. 第二

雙結五六意. 顯此經包含. 疏對實下第三

釋名. 以復住字難了故. 謂敎法住持名之

爲住. 實則常住. 對實施權故有彼言. 疏七

以法智下疏文有1二. 先依本論釋. 後依智

論釋. 今初言顯自在所依者. 卽是三通則

知經云自在變化. 下正顯自在之用. 於中

先顯三通. 以含自在之意. 由法智通下方

釋自在. 束其三通成無住道可知. 疏又

依智論釋. 則以自在亦是一通. 但有通名

已含作用. 十八變義法界品辨. 2標藥師十

二彌陀四十3八者. □如彼經. 恐繁不引. 疏

亦攝一切4菩提分法如第七地辨者. 彼因

說七地一切菩提分法. 於念念中皆悉圓

滿. 解脫月便問. 唯此地滿諸地亦滿. 金剛藏

答. 於十地中皆能滿足菩提分法. 七地最

勝下說諸地滿相. 云菩薩於初地中緣一

切佛法願心故. 滿足菩提分法. 卽其文也.

言彰自勤行者結也. 故論云. 一常勤修習無

中      欄

量行故. 常辨無間無量辨橫廣可知. 疏論

云. 盡者示現. 不斷盡者不斷. 是無盡統攝無

盡之法令無有餘. 名爲盡耳. 疏初5句爲

總. 6十願皆是爲衆生故 者. 此段略有三

門. 一總別分別門. 二廣略分別門. 略以三

轉攝前九故. 三五無量界分別門. 卽爲三

段. 今7初總別略有三義. 一者語總. 如十地

十度等. 二者法總. 諸法因體互相集成. 卽六

相中總. 三者意總. 如此中說. 意爲衆生故.

疏後三轉下卽廣略門. 以世界是衆生依報.

虛空是世界所依故. 合爲世間法界. 是法

可知. 涅槃卽所證法. 佛出現卽敎化法. 如

出現品. 以無量緣方出現故. 故三皆法. 其

如來智是智亦可知心所緣者. 意通能所緣.

佛智所入成上能入之智. 故皆智轉. 疏而言

轉者. 別釋轉字以略攝廣. 名展轉者可

知. 而言轉亦無盡者. 所攝之九復能攝故.

故轉生無盡. 疏又十中前四下. 五無量界所

攝門. 然依瑜伽五界者. 一8卽衆生界. 二世

界. 三法界. 四調伏界. 五調伏加行界. 無虛

空界. 今者虛空合後二界. 是智論意. 若依

瑜伽旣除虛空. 卽以心所緣界攝調伏界.

餘四調伏加行. 卽方便也. 化生法者. 名調伏

界. 度生法者. 名調伏方便界. 疏先反顯者.

假設界盡願盡. 疏故下順明下正明界無盡.

故成願無盡. 於中二意. 先別出同之所以.

後9故十盡句下以論成前. 前中言前之十

願不出此者. 且總相明一一願皆云廣大

如法界究竟如虛空等. 若別說者. 衆生卽第

下      欄

五所度世界. 卽第六所知. 第七所10淨. 虛空

卽前第六中十方無量. 此四界皆第十願中

三法界. 卽知一切法界旣爲化生法. 亦卽第

二第三願. 四涅槃界. 卽示入大涅槃而不斷

菩薩行. 五佛出現界. 11卽不離一毛端處示成

正覺. 六如來智. 卽約佛境界大智慧力. 是

大智慧地等七心所緣界. 卽第八願平等一

緣. 八佛智所入. 卽以一三菩提. 知一切法界

卽涅槃相. 亦是第四二利六相爲所入故. 此

十句下全是論文. 由生界等無有盡故. 諸

佛以願利益不休. 12第二行校量. 疏. 十心爲

起行依者. 論經但有二心. 謂調順心柔軟心.

論云調順心者. 彼諸善根中得自在勝故.

謂欲起卽起. 故名自在. 論云柔軟心者. 得

勝樂行故. 謂內證適神心無剛强故. 今有

十心故. 對下十行治瑜伽十障. 與論小異.

疏二辨體多. 同十藏者. 十行望藏有名同

者. 謂信施□愧餘多義同. 六卽聞藏. 標章

云. 聞說多知故. 五同於念. 九同於持. 十供

養中財供同施. 法供同辯. 七了世法. 卽多

聞中義 . 慈悲二行亦是聞中知緣起義. 旣言

多同有不同者. 不會無失. 亦餘處經已出

體竟. 故取信等多同. 亦不取全同也. 疏下

論云等者. 以論先釋十行後方始收束料揀.

故. 云下論言盡是障地淨法者. 下文當釋.

今且略明. 謂盡能治地障故. 故以一行對

治一障. 疏前三是行意樂故名爲心者. 先釋

義後引論證. 亦是下論. 然就通論. 十皆是

心亦13皆名行. 故此十種名行校量. 於中分

經數:一七三六

經名:大方廣佛華嚴經隨疏演義□卷第五十八

頁數:四六三

上      欄

別. 前三是行方便心. 論云深心故. 疏以意

樂釋心. 言地持同此者. 彼云前三1名爲

心淨. 後七名行方便淨. 疏五約二利. 卽就

行分別. 言信及無疲2是自利行等者. 論

3主次第釋前七云. 於中依自利行. 謂信

能信菩薩行及諸佛法. 心必能得故. 依利他

行. 所謂慈悲. 能安隱他與樂心故. 捨者. 以

財攝他行故. 不疲倦者. 自攝法行. 故知諸

經論善解世法者. 攝他行故. 釋曰. 以論文

雖顯. 次第相參故. 疏摘出二行以爲自利.

餘爲利他. 疏後三4攝護前七者. 問直爾信

等自能離過. 何用□愧護令離惡. 答若無

□愧終不起信. 斷於不信如是一切. 故

說□愧. 以爲能護. 由離障故七皆不著. 疏

後一攝前七者. 攝者二義. 如疏所辨. 言攝

令成行者. 爲行供養攝令起信等故. 論云

5三者. 修行彼垢淸淨依止行. 供養諸佛. 攝

信等善根故. 二由供養得二種身故. 令信

等得二身果故. 論云. 是中有二種供養. 故

得二種身. 6一者上妙身. 所可見者心生敬

重. 利益不空故. 二者調柔心. 自性善根成就

樂行法故. 釋曰. 久修令熟故曰性成. 卽論

自性善疏幷結有六者. 結文是疏科經論主

不科. 但云此菩提所攝本行. 入有六種勝.

是故信勝. 今依疏前科. 則釋中唯五. 故云

幷結有六. 所以論取結者. 結中有果同前

五故. 若爾結中有因. 何不對之初立三因.

答以被中間五果隔越故. 然皆信爲句首.

疏以易見故不牒經. 疏. 三不雜7染勝者. 論

中      欄

唯有標名下便以經帖合. 謂證眞下疏先通

釋 後以卽邊下別釋無中邊言遠公釋有二

義. 一約染淨事法辨. 二約有無法理辨. 今

初. 然論經云無中邊. 此公云. 生死此邊. 涅

槃彼邊. 聖道爲中. 今觀生死本性不有. 卽

無此邊. 涅槃如故. 亦無彼邊. 兩邊旣無聖

道亦寂. 無有中間. 二約有無法理辨. 云有

爲此邊. 無爲彼邊. 非有非無說以爲中. 有卽

非有故無此邊. 無卽非無故無彼邊. 兩邊盡

泯中間亦亡. 故無中間. 然此二釋約法小

異. 義旨皆同. 二邊中道三法皆立. 以爲所

遣. 以性空遣二邊. 相待遣中道. 今之所釋

略有二異. 一者中邊語通則有無染淨. 一異

斷常. 生死涅槃. 若離若合. 皆是二邊. 中隨

二邊亦有多義. 二者以中遣邊以邊遣中.

待絶雙亡故皆本無餘. 如前說. 疏亦是三輪

化益者. 智地意業. 說卽口業. 力卽身業. 身威

力故. 8第二雙起慈悲. 疏前中三觀9卽爲三

段. 下疏文有二. 先明三觀. 10後卽爲方便義.

前中卽是唯識. 眞樂本有失而不知. 妄11若本

空得而不12覺. 三段中初卽眞樂本有. 二卽

妄苦本空. 三卽不覺不知. 然其初一一卽性淨

涅槃. 下釋云三祇方得者. 方始契故. 故13得

言證涅槃之樂樂中精極. 故云最上. 殊勝

無加故曰第一. 有大義利故名爲義. 今疏

下文約所證釋. 14二 卽具足生死之苦. 疏但

失眞樂下明爲方便. 於15中二. 初立理顯

過. 後正明所起. 前中言已爲可愍者. 則顯

後後深於前. 前但失樂而可慈愍之. 16更

下      欄

具17諸苦故須拯拔. 肉復雙迷於彼二法. 迷

謬顚倒苦處計樂. 樂處計苦. 故增妄苦難

反眞樂. 云反本無期. 後由初觀故下別明

所起可知. 先總標起念者. 菩薩乘前信解

佛法. 故念法甚深. 以甚深故衆生失之. 以

失深樂故可憐愍疏一寂靜甚深者. 然論

一時列其九名. 後方重釋. 釋初云寂靜者.

離妄計實有故. 妄計正取故. 疏離二句釋

之. 以初句爲順釋寂靜. 從自是妄計下

以下句反釋寂靜下引中論證上二義. 卽

第二卷第十三行品. 初小乘有18問云. 如佛

經所說. 虛□妄取相. 諸行妄取故. 是名爲

虛□. 謂第一實者. 卽是涅槃. 虛□妄計卽是

虛妄之相. 何得言一切皆空故. 龍樹以此

偈答上半正答. 旣無所取卽是空義. 下半

爲釋前偈佛說虛□妄取. 正是說空. 若不

空者不名妄取. 應名眞實故. 今但用上

半證今論中妄計正取. 疏此一遮詮顯二是

表. 又第一離妄. 第二顯法體. 是故論云法

義定故. 疏謂一心19體寂等者. 卽起信20論意.

彼論立義分云. 摩訶衍者. 總說有二21種. 一

者法. 二者義故今22論云法義定故. 彼論釋

法云. 所言法者. 謂衆生心. 是心卽攝一切

世間出世間法. 依於此心顯示摩訶衍義.

何以故. 是心眞如相卽示摩訶衍體故是心

生滅因緣相. 能示摩訶衍自體相用故. 釋

曰. 今疏云一心卽總攝二門言體寂者. 正

取前是心眞如相. 卽是摩訶衍體. 順經寂滅

故. 言二門亦寂者. 二門卽是解釋分中. 然

經數:一七三六

經名:大方廣佛華嚴經隨疏演義□卷第五十八

頁數:四六四

上      欄

此立義分中. 向所引法已有二門. 則眞如門

示一心體. 生滅門中總示三大. 然彼論中釋

云. 所言義者. 卽體大相大用大. 今欲明於

立義分中已具二門故. 說二門已爲義也.

是總心中之所以故. 故明三大但是生滅門

義. 二門之義義則寬矣. 三大二門前來頻引.

疏三治妄分別障等者. 此三釋有多門. 如下

六地. 遠公云. 分別卽是妄想. 心體相卽分別

所起事相. 取捨卽依分別取捨. 順境貪心故

願取. 違境厭背故願捨. 亦可約三性說. 分

別卽遍計所執. 口譯爲分別性故. 相卽依他

起. 取捨卽取圓成之眞. 今治三性之執. 成

三無性故. 爲1三解脫門. 略無甚深. 之言. 三

云空甚深. 四無相甚深. 五無願甚深. 疏六明

離2雜染觀者. 下有三觀治三道障. 此治證

道障. 卽得眞證道. 窮終妄想緣智名爲雜

染. 眞智殊彼故名爲離. 以無所得而爲方

便. 名眞方便. 亦兼顯方便道及後不住. 卽

爲四道. 疏卽不住道者. 自利大心不住生

死. 利他廣心不住涅槃論經但云如是無

上. 而論釋義. 卽是今疏第二具足諸苦觀. 疏

然十二緣下問答顯意. 問意可知. 從業惑苦

因下答有二意. 此是以因從果名苦故. 六

地中盡屬苦樹. 二又二流動下業惑是行. 行

是五陰. 體卽苦故. 動卽有苦. 引起信證. 卽

三細之初云一者無明業相. 以依不覺故心

動. 說名爲業. 覺則不動. 動則有苦. 果不離

因故. 釋曰. 今疏意云. 細中之細尙當相是

苦. 何肉[&FFFF]#者. 遠公亦云. 苦過重故偏擧疏前

中      欄

中分二下疏文有三. 初科爲二故. 論主下引

證爲二. 三欲顯前三下出爲二所以. 曲有

3二意. 一依因果分前三爲因. 識有二義. 爲

因屬前. 爲果屬後. 故前三竟. 猶言後十

者. 識爲果故. 二亦顯下. 復是一意. 亦通妨

故. 來謂有問言. 前三是因因在一處. 後十之

中愛取有因那與果同. 故有此意爲揀唯識.

唯識論云. 十因二果定不同世. 前七次三或

同或異. 若二三七各定同世. 4二卽生5老死. 三

卽愛等七卽前七. 今前二三屬於過去次七

及八屬於現在. 卽前七支. 不定同世. 故云

許異世故. 若遠公通愛等爲因. 云以彼增

長未來苦果故與果同. 若爾前三何不從

後說爲苦耶. 答云. 過去已起因果定故. 雖

有此通. 故今疏云非獨因果要分爲二. 欲

顯前七可分二故. 疏約果結苦者. 此釋論

主明其結過. 與後十支同處解釋. 通意可

知. 疏總云. 邪見下6疏文分二. 先釋邪見.

後釋心墮. 前中先正明後引證. 今初. 邪見有

二. 一[&FFFF]#二細. [&FFFF]#則撥無因果. 細則理外推

心. [&FFFF]#亦名別. 細亦名通. 通則通諸煩惱. 今

是通是細非別非[&FFFF]#. 疏涅槃亦云下第二引

證. 卽三十五迦葉菩薩品. 因說隨自意等三

種語故. 文云. 善男子. 如來或時爲一法故

說無量法. 如經中說. 一切梵行因善知識.

則已攝盡. 如我所說一切惡行邪見爲因.

一切惡行因雖無量. 若說邪見則已攝盡.

釋曰. 惡行通於一切業惑. 故云一切煩惱邪

見攝盡. 疏本在其中7云何名墮下. 8第二釋

下      欄

心墮言. 亦通妨難. 上卽難詞. 煩惱無垢何有

初墮. 若有初墮. 則有未墮邪見之時. 9從

此有二義下. 答有二義. 初義易了. 謂於一

身身心澄靜念慮瞥生. 卽名爲墮. 二約迷眞

下正通無煩惱之難. 眞是所迷. 妄是能迷. 旣

有能迷義如墮耳. 故妄與眞皆無始也. 言

相依無性者. 雙遺眞妄. 言相依者. 依眞起

妄. 因妄說眞. 若無能迷所迷不立. 安得

有眞. 依眞有妄故妄無性. 依妄說眞眞豈

定有. 故云相依無性. 則能所俱空. *從若定

有眞下反成眞義離妄. 說眞定性有故事外

眞故. 若兩已下□[&FFFF]#起難. 難上相依無性之

義. 同妄無性應可斷故. 從妄必可斷下答.

上約10下異難令可斷. 今約不一答. 眞□

斷如波與濕. 雖互相依. 波則可11滅濕性

12不壞. 不一不異眞妄俱成. 此是一意. *從不

空之眞下復是一意. 上依空13之眞則同於

妄. 不空眞性非對妄論. 卽此空有非一非

異. 方爲微妙之眞. 恐難無窮. 故下結云但

空妄執自見眞源. 分別不亡. 皆成妄惑. 謂

如復禮法師有遣問云. 眞法性本淨. 妄念

何由起. 許妄從眞生. 此妄安可止無初則

無末. 有終應有始. 無始而有終. 長懷[&FFFF]#

斯理. 願爲開□密析之出生死今疏末句

正示□密故. 應總酬其問云. 迷眞妄念

生. 悟眞妄則止. 能迷非所迷. 安得全相似.

從來未曾悟故. 說妄無始. 知妄本自眞. 方

是常□理. 分別心未亡. 何由出生死. 然疏

文之中理已具矣. 但云無始而有14於長懷[&FFFF]#

經數:一七三六

經名:大方廣佛華嚴經隨疏演義□卷第五十八

頁數:四六五

上      欄

斯理者. 則法相事而例難之. 今云有妄卽

眞. 則同無終始. 若分別說應有四句. 眞理

則無終無始妄念則無始有終. 眞智則無終

有始瞥起妄念有終有始. 若約圓融同無終

始. 旣無終始亦復無有無始無終唯亡言

絶想. 可會斯玄. 疏. 故論總云下上取義總

科. 此下第二引論爲證. 然論前別列九邪

見竟. 重復牒釋云. 是中蔽意邪見. □慢邪

見. 愛念邪見. 此三邪見依法義妄計如

是次第. 是故疏言論總云也. *從斯則下疏

釋論. 乃有二義. 初義意云. 法上妄計故有

蔽意. 義上妄計故有後二. 卽爲次第*從亦

可下是第二意. 則以一法二義三妄計而爲

次第. 下疏偏用初意消文. 故云次二迷義.

疏. 初一句1是蔽意. 邪見等者. 疏文有五. 一

指經立名. 經云無明覆□. 二此2依迷法者.

卽論總示其體. 三謂無明下疏雙釋經論之

意. 四所言3法者. 下引起信論釋蔽意言.

以論經云無明癡暗蔽我意識故. 五此無

明下結成根本無明. 故諸經論皆言無明無

因老死無果. 唯有無明橫從空起. 不可

復4源. 六地云不了第一義諦故名無明. 若

依起信. 卽是根本不覺. 亦是自性淸淨心. 因

無5明風動有其 染心也. 疏. 次二迷義6通四

住惑者. 一見一切處住地. 二欲愛住地. 三色

愛住地. 四有愛住地. 上無明住地卽當第五.

一五通三界二三四卽如次辨欲色無色.

此上總是惑體. 二由前癡7故. 下釋迷義 因

緣生法離我我所. 今由有我故立 我所. 我

中      欄

所卽法. 疏8三愛念邪見者未得□欲說之

爲念. 已得深著說之爲愛. 其渴鹿喩末得

□欲. 其網魚喩已得之愛. 而言如今之愛

支者. 過去無明亦有如今之愛取. 故疏行

諂□下疏文有二. 先總釋. 二由上內計下□

前生起. 論經無□則唯二過. 今加一□. 故

第二中有二過合成三過. 疏. 一初句下釋

第四邪見. 諂論9爲罔10[&FFFF]#他故. 矯設異儀

險曲爲性. 能障不諂敎誨爲業. 謂諂曲者.

爲罔[&FFFF]#他曲順時宜. 矯設方便爲取他

意或藏己失不任師友正敎誨故. □謂爲

獲利譽矯現有德. 詭詐爲性. 能障不矯邪

命爲業. 謂矯□者. 心懷異謀多現不實邪

命事故. 釋曰. 以上論文明知此二皆虛似實.

然此二惑俱以貪癡一分爲體. 疏. 由嫉他

身下釋經□造諸趣受生因緣. 然論經無□

而云常懷嫉[&FFFF]#而作後身生處因緣. 論釋

云. [&FFFF]#者於身起邪行故. 嫉者嫉於資財等.

是故生生之處墮卑賤中. 形貌鄙陋資生不

足. 釋曰. 今但以□對嫉以嫉對[&FFFF]#. 配屬分

明. 然嫉與[&FFFF]#有通有局. 若玉篇云. 忌賢曰

嫉. 忌色11曰[&FFFF]#. 忌色卽是身過. 今嫉於財

[&FFFF]#參□義. 故案經釋. 然論釋意此二招於

別報. 故經云後身生處因緣. 今言諸趣受生

因緣. 言含總報. 疏. 次三明行中12下疏文有

十. 一此句總標. 二初貪□下別出三中初句

經至積集諸業日夜增長. 三由前下□前追

心總釋三句. 四此句總明下別擧初句. 五

故六地下引例釋由惑起業. 然彼但□無

下      欄

明. 今通貪等. 通別有異. 六亦是行俱無明

者. 再釋貪等. 前釋擧於發業無明在於行

前. 今13與正發業時. 所有諸惑皆名無明.

覆蔽於業不知過故. 七諸業非一下釋餘

經文. 八然集業下牒論解釋. 於14中三. 初□

經文生起論意. 謂經云三毒起業. 而論云

受諸受時者. 因受生毒故次故論下正引論

文. 後謂樂受下疏釋論意. 九然愚癡下揀法

同異. 十次二句下釋別二句. 疏. 卽內心思業

15爲煩惱風動者. 此略釋經. 然經云心通相

而說. 亦是擧於所依心王. 今云思業別擧業

體. 以論經云吹罪心火故擧思業. 次謂於

怨恨下論釋. 其中此思之始及此思之終. 是

疏釋論. 餘皆論16文. 疏思通諸惡下釋妨. 疏.

明所引識支等. 疏文有三. 初標名示體. 此

依能所引生明之. 如十藏品及六地廣說.

二17以其識支下出經論意. 通因果義. 次下

當明. 今取前三爲因. 故取識種. 18三心意

識三19下釋文. 於20中四. 一釋心意識名言

如前釋者. 卽問明品. 言意識通餘四種者.

識卽前六識. 是六處種. 六識必含於觸受. 是

觸受種除上四外. 皆名色種. 故云通四. 二

誰能起下釋起字. 無記非因者. 但招別報

不招總報. 故如九地說. 三善業云何下釋

用四流之義. 21四若爾下解妨. 先問. 後理實

下答. 有法有喩□如六地所明. 言諸經論

者. 總指22非一唯識論具二. 以業種爲增

上緣. 識種爲親因緣. 今此經中卽 說識. 識

受六道身爲種. 如中論云. 衆生癡所覆.

經數:一七三六

經名:大方廣佛華嚴經隨疏演義□卷第五十八

頁數:四六六

上      欄

爲後造三行. 以有此行故識受六道身. 卽

以業爲因耳

大方廣佛華嚴經隨疏演義□卷第五十八

大方廣佛華嚴經隨疏演義□卷

第五十九

唐淸□山大華嚴寺沙門澄觀述

疏. 第二明中後九支者. 亦可言十義如前

說. 隱現行識卽言九耳. 下當廣明. 疏. 然論

兼結文1總分三段者. 其結一文. 卽疏科

經. 卽前足諸苦觀初. 以約十二緣明苦

故. 總科云文分爲二. 先別明緣相. 後如是

衆生下結成妄苦. 就前方開爲二. 初明前

際三支. 後辨中後九支. 今論乃於中後九

中籠取結文分爲三段. 若直就2經文. 此

下兼第三. 彼二顚倒觀總應分四. 一示九

支緣相. 二如是衆生下結成妄苦. 三是中皆

空下明緣體空. 四取彼二顚倒經文結成

迷惑. 其第四段是第三觀. 今爲順3論就前

三段. 開初4一爲二. 合後半及第二爲一.

5以第三爲一故. 亦有三. 就疏之中文分

三段. 6一列三名. 二言自相下釋三名. 三隨

文釋二中言同相者. 釋有二義者. 初卽遠

以義. 二卽今疏正意. 7於中四. 一正明. 二猶

如下引例釋尋常自相共相. 證成則自相全

同同相寬狹不等. 此唯約因緣故狹. 彼通

有爲故寬. 然緣起過患. 卽是同無常等. 三

中      欄

是則現在下結成隱顯. 未來隱自相顯同

相者. 令厭當果絶現因故. 四此釋順論下

引論證成. 疏. 言報相下別釋初相. 疏文分

五. 一正釋報義. 異熟是三界報體故. 共名

色生明是果報. 二故論云下引證. 異熟識是

報相義. 三此含識支下出體. 四故攝論下引

證三相. 五經云下. 釋文前三可知. 四中有

三. 初引論列名. 二釋彼論意. 三會釋二

論. 今初卽第二論所知依品. 第二8云. 論曰.

如是已說阿賴耶識. 安立異門. 安立此相

云何可見安立此相略有三種. 一者安立

自相. 二者安立因相. 三者安立果相. 初謂

依一切雜染法所有熏習. 爲彼生因. 由能

攝持種子相應. 二謂卽如是一切種子阿賴

耶相. 於一切時與彼雜染品類諸法現前

爲因. 三謂卽彼雜染品法. 無始時來所有熏

習. 阿賴耶識相續而生. 釋論中言分析此識

自相應相. 以爲二種. 因果異故. 釋曰. 初謂

依一切下論自釋相. 卽今疏8云. 10此意明下

釋彼論意. 撮略言耳. 若不望因果11直語自

體者. 識之自體雙含因果. 分出因果卽是

二相. 不分因果卽是自相. 故上釋論云分

析此識自相應相. 以爲二種. 因果異故. 是則

自相爲總因果爲別耳. 疏. 今論因相下第三

會釋二論. 問因果相殊. 云何此因而是彼果.

答今以果識爲名色因. 非以種子爲現識

因. 是故名殊而體一也. 故此中三相. 而初二

皆是攝論果相. 此論果相自是名色之果相

耳. 言立名雖殊12俱通因果者. 明引彼三

下      欄

相非證此三但明此識通於果耳. 因如

前段. 疏. 所謂名色下出苦芽體13相者. 文三.

一牒經總標. 經云所謂名色共生. 14二論云

15下引論釋. 16三謂名色共彼17下疏釋論. 論

中彼字卽賴耶故. 於中三. 初總顯論意. 次

名謂非色下出18色體. 後此二與識下顯共

生義束蘆之義. 六地當釋. 卽前所引攝論.

次文云. 阿賴耶識與彼雜染諸法. 同時更互

爲因. 云何可見. 譬如明燈焰炷生燒同時

更互. 又如束蘆互相依持同時不倒. 釋曰.

燈炷生焰. 燈焰燒炷. 互爲因果. 正是果識

爲名色因義. 疏. 二不離是因相者. 牒經標

名. 卽顯本識爲名色因者. 疏釋因言謂是

名色下論釋其相. 言名色不離彼本識者.

論主釋經不離之言. 非是不離名色有六

處也. 顯上句中共生爲不離耳. 言依彼本

識故者. 論主自釋因相言也. 19從旣依此釋

下疏家案定明此自相因相中有識支及名

色支不同. 古釋唯取同名色支識支在前

邪見中故. 20今名色依起者. 依彼本識因生

耳. 疏三彼果相者. 卽此名色增長下經前已

科出故. 此略無牒經. 疏中但釋彼果. 揀非

報相而爲果體 . 今取六處等是報相名色

果耳. 上言次第者. 名色生六處. 六處生觸

等. 次第不亂故. 恐繁指後. 疏二同相中論

主易故不釋. 疏文亦顯. 然六地中名爲苦

樹. 廣有其相21言文義顯者. 文卽此中有

憂悲苦等. 唯識云. 老死位中多無樂故. 此是

他文言義顯者. 生死是苦. 憂悲之苦最明顯

經數:一七三六

經名:大方廣佛華嚴經隨疏演義□卷第五十八

頁數:四六七

上      欄

故. 故爲同相. 疏. 三顚倒相中二. 先總釋後.

此有四重下別疏僧□說覺以爲神相者. 卽

百論破神品第二中. 外曰. 實有神. 如僧□經

中說. 覺相是神. 次論復云. 優樓迦弟子誦衛

世師經. 言知與神異. 是故神不墮無常中.

亦不無知. 何以故. 神知合故. 如有牛人. 注

二. 譬如人與牛合人名有牛. 如是神知情

塵意合故神有知生. 以神合故神名有知.

釋曰. 上卽論立. 今但云無. 不說無之所以.

所以廣如前後. 今當略說. 論破僧□云. 內

曰. 禪覺爲一耶爲異耶. 外曰. 神覺一也. 內

曰. 覺若神相. 神無常故. 釋論云. 譬如熱是

火相. 熱無常故火亦無常. 今覺實無常. 相各

異故. 屬因緣故. 本無今有故. 已有還無故.

外曰. 不生故常意明神不生故. 內曰. 若爾覺

非神相. 意云. 覺無常神常. 無常不應與常

爲相故. 彼疏總釋云. 此二相違凡有三對.

一神常覺無常. 二神遍覺不遍. 三神一覺衆.

此初段中正就二對生過. 神一覺衆. 在第

三重中方破. 就初對中有四種過. 一以神

從覺神則無常. 二以覺從神覺應是常. 三

若不相從體卽不一. 四必欲令覺是神. 神

則二種常無常也. 亦言覺不覺也. 今結四

過之中經文有一二. 是破覺不應有之. 三

四略無. 餘如彼論. 二破衛世. 先破其喩云.

內曰牛相. 牛中住故. 非有牛中. 釋曰. 有牛

是人. 人與牛合牛不是人. 神與知合知不

是神. 何得爲相. 次破其法云. 汝言神相情

塵意合故知生. 是知知色等. 是故但知能知

中      欄

非神知. 譬如火能燒. 非有火人燒. 斯則知

爲神相義不成矣. 今云無知. 疏若約小乘

等者. 受蘊名覺. 覺苦樂等. 三蘊名知. 想取

於像. 行有欲勝解等. 皆是知義識義. 更明

色非此二. 疏. 約六根說1身識名覺等者. 若

約別明眼見耳聞. 鼻舌身三名覺. 意根曰

知. 今取觸塵對之爲覺. 餘五說知. 疏. 現

有知覺下通外2難. 先難隨俗故下答. 卽中

論意. 疏. 又心法有四下亦答上難. 於中有

二. 先擧法相. 3後結酬其問. 前中此四卽

同唯識第九四種勝義. 一世間勝義. 謂蘊界

處等. 二道理勝義. 謂苦集等. 三證得勝義. 謂

二空眞如. 四勝義勝義. 謂一眞法界. 廣如玄

中. 今文先列名. 次謂隨境下釋相. 疏. 此四

重4中下二結酬其問. 汝現見有但是初門.

今約後三故言無也. 又以第二破其初一.

則事非事矣. 若以第三破其前二. 前二俱

無. 若以第四拂其空相. 空亦不立方名爲

實. 又三以空遣有. 四以實遣空. 空實無

□. 知卽無知. 然破我與法. 廣如於前諸會

經文. 疏. 5響可喩言聲者. 此喩亦是遮救無

知謂無情之物. 動與不動故無知覺. 衆6生

有7心安無知覺. 故引響喩. 因心發聲. □

谷發響. 響無知覺. 情發心然. 疏. 彼二8顚

倒等者. *顚倒有三意. 一迷眞隨妄卽是 顚

倒. 二由迷眞故於樂計苦. 由隨妄故於

苦計樂. 三不識眞故遠之. 不知妄故隨

之. 故論經云不覺不知而受9諸苦惱. 雖

有三重其旨一也. 故疏之中前後互出. 疏.

下      欄

旣言具苦10必知無樂者. 此遮妨難. 恐有

問言. 慈是與樂. 經中但言見生有苦. 何言

興慈. 故通云爾. 然經慈悲二觀影略. 悲中

[&FFFF]#境[&FFFF]#無拔濟之言. 慈中闕於[&FFFF]#境. [&FFFF]#兼

拔濟之語. 二觀同緣有苦故. 生慈下重擧

前境. 以明拔濟成上之悲. 置安樂處生下

之慈. 義皆足矣. 疏. 一明施所依者. 卽經隨順

如是11大慈大悲. 則能拔其苦能與其樂. 若

別說者. 財施拔現貧苦. 與現富樂. 法施拔

其當苦. 與出世樂. 無畏拔現恐怖與安隱

樂. 文中就初多明於財而言大捨. 又云. 凡

是所有則兼具矣. 疏12一者外財. 二者內財

者. 13前諸會已會. 易故14疏更不釋. 論文甚

廣. 今當具出. 論釋總句. 凡是所有一切能

捨. 云一切物者. 略有二種. 一外二內. 次釋

所謂下. 別中先釋外後釋內. 外中更分總

別. 釋總句. 云外者復有二種. 一所用. 二貯

積. 如經所謂一切財穀庫藏等故. 如是次

第. 釋曰. 此中財穀是所用. 庫藏是貯積. 經

從金銀下別論釋云. 於中廣有八種. 從金

銀乃至一切所愛之事. 一切所愛之事卽今

經及餘所有珍玩之具. 兼取後內以爲第

九. 釋云是外事. 捨中初捨爲總. 餘九爲別.

依此15有二種喜. 一藏攝喜. 二利益喜. 藏攝

喜者. 謂金銀等. 利益喜者. 復有八種. 釋曰.

欲兼下內共成16二喜故. 標云外事有九

下釋別中第八卽是於內. 然八中次第異

今. 今依此經之次. 一嚴飾利益喜. 謂珍寶

17纓絡. 二者代步利益喜. 謂象馬車乘. 三者

經數:一七三六

經名:大方廣佛華嚴經隨疏演義□卷第五十九

頁數:四六八

上      欄

代苦利益喜. 謂奴婢人民. 論當第四. 四者自

在利益喜. 謂城邑聚落. 論當第五. 五者戱樂

利益喜. 謂園林臺觀. 論當第三. 六者眷屬利

益喜. 謂妻妾男女內外眷屬. 七者堅著利益

喜. 謂及餘所有珍玩之具. 八者稱意利益喜.

謂頭目手足等. 後三同彼論次. 疏隨機所應

1以何法者. 經有三句. 此句是總. 下二句別.

云何所宜. 二隨力宜. 三隨現習宜. 現習宜

者. 如浣衣之子. 應令修習不淨觀等. 疏.

知時已下行相. 行相三句知時知量合爲

一故. 開時有三. 第三時卽知量義. 言如是

時中宜修定等卽涅槃經上已引竟. 疏. 晝則

存心等者. 卽遺敎經. 經云. 汝等比丘. 晝則勤

心修習善法無令失時. 初夜後夜亦勿有

廢. 中夜誦經以自消息. 無以睡眠因緣令

一生空過無所得也. 當念無常之火燒諸

世間. 早心自度勿睡眠也. 諸煩惱賊常伺

殺人甚於家. 安可睡眠不自警悟. 煩惱

毒蛇睡在汝心. 譬如黑□在汝室睡. 當以

持戒之鉤早倂除之. 睡蛇旣出乃可安眠.

不出而眠是無□人也. □恥之服於諸莊嚴

最爲第一. □如鐵鉤能制人非法. 是故比

丘. 常當□愧無得暫替. 若離□恥則失諸

功德. 有愧之人則有善法. 若無愧者與諸禽

獸無相異也. 釋曰. 但觀所引疏文易了.

疏. 謂量力所能2亦愛亦策勿令過分者. 卽

涅槃經. 已如上引. 亦如敎3首樓那調琴之

法. 言後便休廢者. 起信論修行信心分. 彼

約爲魔惑故. 或卒起精進後4便休廢. 今

中      欄

使勿令過分. 則非卒起亦不休廢. 然疏三

時當相以釋. 亦可此三爲初中後. 初但明記.

次日夜勤修後方不斷. 5此卽前□愧. 二利行

中者. 釋經於此行中以後三行攝護前

6七. □愧之中已收前七門二利之行. 今之

二利卽前七也. 而是□愧所護行中修堅固

也. 欲早心度下7釋勤修. 出離已下正顯行

相之文. 此句總明堅固之體. 卽前遺敎之文.

不退自分下8別釋堅固之相. 前經已引彌

勒問經. 疏. 利養正行9具二供養者. 上願校

量中有三供養. 一利養供養. 二恭敬供養. 三

正行供養. 今以恭敬通上二故. 但分財法.

疏. 第三佛子下結十名體用者. 疏文有二. 先

釋文. 後然安住10下揀法. 亦通復重之問. 文

中有二. 先問. 後論云下引論答. 先擧論11後

前句文略下是疏釋論12論中無問而但有

揀. 具足論云. 前所說三十句. 從信增上等.

乃至常心上上勝道. 13得淸淨地法. 今此十

句從信乃至供養諸佛. 盡是障地淨法. 是

名修行校量勝. 而遠公云. 前是所淨此是能

淨. 意云. 前地滿故能淨此法故爲所淨. 此

中十行若無此十地不窮滿. 故爲能淨未

爲得意. 不順於論及瑜伽故. 14第三果校

量. 疏. 三明分齊等者. 疏文有四. 初總標分

齊. 卽修非修分別. 以修以報各爲分齊. 15二

行修唯在下二約當地初後相望. 論其分

齊. 卽上二義. 遍不遍故. 16三又初二17後一

18下. 約有無論分齊. 19四又初二果20下約法

果論分齊. 此意正爲論主通妨. 謂安國法

下      欄

師以見二果之後有結文故. 便以前二果

唯是地法. 後二方是果法. 卽出心故. 故今爲

通前二通法通果. 爲法易見後有結故. 爲

果難見故. 論判屬果. 不得此意下結彈安

國. 疏今云法身21卽功德法身者. 佛地一切

22通名法身. 以約證如十德勝故. 見功德

身. 又23約證如來窮極故. 眞實法身非見

相故. 疏. 理實入24華藏下. 上約寄位. 此下顯

實. 卽願智果中意也. 疏. 亦兼供僧者. 25略無

法者. 已親證如. 眞供養故. 又此鍊行眞是

修行. 法供養故. 故略無耳. 其供佛中經文易

故疏略不釋. 論云供養者. 有其三種. 一恭

定供養. 謂[&FFFF]#歎等顯佛功德. 二尊重供養. 謂

禮拜等. 三奉施供養. 謂華香等. 卽衣服下文.

其大心深心卽能供養心. 謂爲心佛故云大

心. 心殷重故名爲深心. 疏. 以同上願校量

中供養願故. 故皆略無. 疏去下劣垢. 26論當

第三者. 論經27亦是第28二. 論釋卽當第三.

疏. 29三別地行相中者. 初正明. 二若不爾下

反質成立. 三是以具下總明義類以成前

理. 其五約圓融. 一具一切. 更有三義. 一約

相資檀義攝六等. 二約相應一念具修. 三

約理融稱性. 一多互相攝故. 疏. 總收30三入

等者. 此所練淨有始有終. 初但31明練. 卽是

其始. 後擧□向能練令淨卽是其終. 故前

論32主以□向居二行之後. 先明自利利他.

後□向勝進故. 言信等淨法爲所練者. 卽下

論云. 信等善法. 猶如眞金數數入火故. 疏

33第二喩中下疏文有二. 先正釋喩. 後金性本

經數:一七三六

經名:大方廣佛華嚴經隨疏演義□卷第五十九

頁數:四六九

上      欄

有下解妨釋成. 於中二. 先問. 後信等有二下

解釋. 釋開二門. 地門之信則不喩金. 證如

之信乃將喩金. 如來藏中爲惑所覆. 如在

[&FFFF]#中地. 初一淨卽已出[&FFFF]#地中. 地滿皆是入

火. 疏. 此二不二1□可喩金者. 謂眞心爲體.

與信等2相不殊. 更無有二. 以眞心上離

不信濁. 故名爲信. 二三無有違害. 卽是慈

悲. 四無□[&FFFF]#爲施. 五無懈. 六無愚. 七無不

重賢. 八無不怖罪惡. 九無有危脆. 十無

違佛敎. 故是十行但一眞心而爲二義. 故

無二體. □爲本有. 故可喩金. 疏. 雖假3供

等緣修以成眞德者. 然第二義自有兩義.

一約所顯性德. 二約能顯緣修成德. 如以

知法性無□貪故. 隨順修行檀波羅蜜. 今

成檀德. 剋實分別. 則初一義可以喩火. 對

治行故. 所顯喩金. 成德如嚴具4今. 且融

後二以喩於金. 以德因眞起故同所顯. 故

云後成嚴具亦不異金. 嚴具喩於後地. 廣

如前說5金例皆金疏旣了於眞下復融初

義. 亦不異金. 以初妄識爲體. 今眞妄交徹

故. 妄由眞生眞該妄6末. 眞非妄外. 卽妄

徹眞源. 若爾則無能練所練. 故云寄相顯

眞故分能所. 7第二發趣果. 疏. 一問勝進者.

勝進雖向二地. 修在初地. 亦得名爲問初

地也. 疏. 相及得果8等者. 是所得法9相. 疏

文有三. 初依論釋相. 次出體三再顯法體. 疏.

相卽方便智下疏出其體. 卽同如來加請中

三漸次也. 言能所觀相者. 相有其二義. 一

相差別故. 二能到地實故名爲相. 卽觀漸

中      欄

次觀. 卽擧障顯治相. 則能所皆相. 二得卽證

漸次. 三果卽修行漸次. 疏又此三者下三再

顯法體. 開根本智以成二道. 故不取加

行. 言地上加行勝進10?故者. 如欲入第二

起十種心. 此卽加行. 而是初地之勝11進. 意

云. 勝進旣是後得故非方便. 疏. 若準論意等

者. 今疏意明隨地智差別地法. 而論云成就

諸地法者. 所謂信等故. 第二知中有三. 初

略擧經意. 二論攝十句下論釋. 三以問攝

知. 二中言攝十爲五者. 一二二三三四五

一故. 疏. 行修善巧者. 下論云. 成壞善巧增長

善巧. 非□能知爲方便也. 此五方便地地

皆具. 而其隨相分別. 初一在於解行位中. 得

在初地. 增上在於二地已上. 不退在於八

地已上. 盡至十地. 第三增上方便. 亦成德殊

勝故. 行修不頓. 初中後別. 故有三句. 餘句

可知. 疏. 若以相等下第三以問攝知. 於中

二. 先以經問攝論之五. 後若攝十句者. 以

經問攝經之知. 第三攝報果. 疏. 初行後願

者. 行亦自分願亦勝進. 疏. 謂若施12若攝者.

布施本通二利. 今從利他邊. 說問四攝之初

已有布施. 何須別說. 答有四意故. 一布施

本是自利. 今菩薩行令物倣之. 以捨□貪

故. 是利他 攝中布施一向利他. 二布施直論

布施. 四攝中施乃是攝緣. 三布施通於三施.

四攝唯約財施. 法施乃屬愛語中故. 四此

地正是布施位故. 所以別說. 經中先明遍施.

後常行下常施. 疏. 如是一切下不失自利

者. 文中三. 初總釋文意. 二引論釋意. 二正

下     欄

釋文. 疏. 謂利13他事中下14第二引論釋也. 論

云言不離者. 示現不離自利益故. 如是

諸念事中行已. 成大恭敬除諸妄想. 釋曰.

以論難了故以疏間釋成. 大恭敬卽所念佛

等. 除諸妄想正是念義. 是以前明自利之施.

令物除□. 今明利他之行. 不失自利. 是

爲菩薩修行善巧. 疏所念有十下第三釋文.

此之十念亦卽六念. 初三念同. 四亦念僧. 菩

薩僧故. 次三功德念. 卽是施戒. 六念中略但

擧其二. 今文廣故備於諸度. 後四心義念

卽是念天. 第一義天故. 疏. 光明功德者. 行體

淸淨離垢障故. 疏. 分別法義者. 以詞及辯

分別法義二無□也. 疏. 修行剋證15禪定勝

業者. 謂依四禪及四空定發百三昧故. 16故

論云一念發百三昧者. 得三昧自在力故.

疏. 論意17取神力等者. 論云. 以得三昧故.

於十方諸佛及佛所加. 諸菩薩所修習智慧

故. 釋曰. 如金剛藏菩薩. 爲諸菩薩說十地

等. 疏. 次三有悟機者. 一往刹. 二光明. 三正

授以法. 疏. 是圓融實德18故. 云過此者. 釋

經復過是數. 是數卽前出家果中百三昧等

論. 經此中文廣. 經云. 菩薩願力示現過於諸

數. 示種種神通. 或身或光明或神通或眼或

境界或音聲或行或莊嚴或加或信或業. 是

諸神通乃至無量百千萬億那由他劫不可

數知. 論釋云. 於中身者. 是一切菩薩行根

本所依故. 依彼身故有光明及神通. 依光

明有天眼. 以有天眼見前境界一切眼

有五種. 應知依神通有音聲及行莊嚴加

經數:一七三六

經名:大方廣佛華嚴經隨疏演義□卷第五十九

頁數:四七○

上      欄

等. 音聲者. 應彼言說故. 行是遍至十方故.

莊嚴者. 作種種應現故. 加者神力加被故.

信者依三昧門現神通力. 隨衆生信利益

成就故. 業者依慧眼所攝陀羅尼門現說

法故. 略說一切諸地各有因體果相應知. 釋

曰. 後總結因體果相. 疏已具釋. 以前經論

□皆易見. 例前百身百三昧等故. 疏. 不顯

第二離垢地. 疏. 所以來者. 文二. 先擧論. 後

言正位下疏釋. 謂依上見道而有修道. 修

道修行三學. 上正釋論. 後前地下解妨. 妨

云. 初地豈無戒耶. 答意可知. 疏. 言離垢下

二釋名. 先引瑜伽. 後謂性戒下是疏暗引.

世親攝論第七. 以釋瑜伽卽揀劣顯勝. 釋

成上極遠離之言不在作意. 而無誤故. 若

具引瑜伽四十八云. 如是略說菩薩增上戒

住. 謂意樂淨故. 性戒具足故. 離一種犯戒

垢故. 一切業道一切因果了知通達故. 乃至

云若廣說者. 如十地經離垢地說. 離垢地由

遠離一切犯戒垢故. 彼離垢地卽增上戒

住. 釋曰. 彼旣指此故. 宜引彼疏. 唯識中言

具淨尸羅乃有二意. 一云具足別解脫及定

共道共故. 雖第三地始發定增. 能離過時

此地已滿. 故有定共. 二云或唯別解脫. 亦能

全離加行根本後起罪故. 十住1毘婆沙卽

第一論. 入初地品釋地名中. 疏言邪行下第

三斷障. 卽唯識文. 先斷障. 2後斷愚障中論

不釋名. 攝論云. 謂於諸有身等邪行障. 意

云. 身等三業有十惡行名邪行障. 謂所知

下出體. 所知揀異煩惱. 俱生揀於分別. 分

中       欄

別初地已斷盡故. 一分唯屬此地斷者從能

障二地下具足論云. 能障二地. 極淨尸羅.

入二地時便能永斷. 釋曰. 以易不顯. 疏. 由

3此二下後斷愚也. 開上一障而爲二愚. 愚

卽現行[&FFFF]#種. 是種子二. 種種業趣愚者. 毁責

爲名. 不取惡果. 豈名種種業4趣. 不一卽

5名爲種種. 種種非一. 卽是毁責. 論更釋云.

或唯起業不了業愚. 謂前一是起業之愚.

後一卽是不了業愚. 非所發業. 此二非必

能起於業. 則其二愚一向是愚. 若依6此釋

後之一愚亦愚品類. 問所知障不能發潤.

如何此中能發三業. 答唯識第一云. 續生煩

惱發犯戒業. 通所知障. 此約誤犯故不相

違. 疏言最勝下第四證如戒爲最勝. 由具

戒故證最勝如. 謂此如理最爲勝故. 如說

離欲名爲最勝. 此亦由□下是疏釋意. 彌

顯戒勝. 故智論第十五云. 大惡病中戒爲良

藥. 大怖畏中戒爲守護. 死愚闇中戒爲明

燈. 於惡道中戒爲猛將. 死海水中戒爲大

船. 故云最勝. 餘如戒經. 疏. 是以成7下五成

行. 諸論皆同疏. 得無等菩提下六得果戒

於世間得人天身. 故於出世得菩提果. □

寄下結示. 疏. 三聚無誤下疏釋論科. 疏而下

列中8總句同名直心者. 謂今經標云深心

下列中總句. 則名直心. 論經標云直心總

句亦云直心則知義一. 而疏釋深心. 云深

契事理者. 若以深心同論直心. 直心卽是

正念眞如. 故深契理. 若順起信深心樂修

一切善行. 卽是契事. 顯義包含. 雙存事理.

下      欄

疏論云十種9直心者. 論釋總句. 言性戒成

就者. 總該三聚. 別對律儀. 隨所應作下通

於二聚. 自然而行兼顯直義. 疏. 謂發起下疏

釋上論. 於中有三. 初正釋. 二然性戒10有二

下釋成上義. 第二眞如性戒成. 前發起淨中

順理持戒第一久積成性. 成前則令自體

淨中性戒成就. 三今稱如下雙結上二義. 疏

別中初四下釋別句中二. 先科後釋釋中柔

11軟者. 引瑜伽意. 於他柔軟直就論意. 是自

柔軟. 柔軟卽喜樂. 則持戒之人心無惱悔故

生喜樂. 疏. 二堪能12等者. 依此性善持戒是

淨業也. 煩惱已下離業因. 旣因離果離故. 難

持能持. 疏. 所以鵝珠19草繫下成上能持難

持. 鵝珠卽阿褒佛經大莊嚴經論第十廣有

其緣. 今當略示. 謂有一比丘至金師家. 其

14金師正爲王家穿珠. 由比丘著赤色衣

映珠似肉. 有鵝呑之. 金師失珠. 傍更無

人. 決謂比丘盜其寶珠. 詢問. 言無. 遂加□

楚. 比丘了知珠爲鵝呑爲惜鵝命甘苦而

默. 毆擊血流鵝來□血. 杖誤殺鵝. 比丘見

已便言珠在. 金師問言. 何不早陳受斯楚

毒. 比丘答言. 15珠爲鵝呑. 我爲持戒惜鵝

命故. 默受斯苦. 鵝若不死. 設斷我命我亦

不言. 金師白王具陳上事. 王加敬重. 言草

繫者. 亦此論第三有諸比丘行於曠野. 爲

賊剝掠衣服□盡. 群16賊共議. 恐報王知咸

欲殺之. 中有一賊語同伴言. 不須殺之.

比丘之法不傷草木. 可以草繫必不馳告.

群賊從之. 旣無衣服. 風吹日炙. 蚊蛭[&FFFF]#蠅